**INFORMARE**

# Distribuție Energie Electrică Romania, demarează, începând cu luna august (a.c), o acțiune de înlocuire a contoarelor clasice cu contoare inteligente, în judetul Bistrița Năsăud.

În cadrul acestei operațiuni, contoarele aflate în apartamentele/proprietatea utilizatorilor sau în scările de bloc din localitățile menționate în tabelul de mai jos vor fi schimbate cu unele noi. Costurile sunt suportate integral de către Distribuție Energie Electrică Romania, în calitate de beneficiar și prezintă o serie de avantaje pentru consumatori:

 Transmiterea automată a datelor de măsurare aferente consumului, adică renunțarea la citirea manuală a contorului cu personal uman, eliminând astfel eventualul disconfort presupus de acordarea accesului pe proprietatea utilizatorului;

 Facturarea pe baza consumului real fără a fi nevoie de ajustări și de proceduri complexe legate de estimarea si regularizarea consumurilor;

 Monitorizarea evenimentelor legate de calitatea energiei distribuite;

 Reducerea duratei şi simplificarea procesului de schimbare a furnizorului;

 Reducerea duratei de repunere sub tensiune (de la distanta), urmare unei eventuale proceduri de deconectare.

Înlocuirea contoarelor se face în baza unui Ordin de serviciu nominal, în prezența utilizatorului, în condițiile legii, de către personalul propriu, sau al unei societăți terțe, autorizat și instruit în acest sens și care are obligația de a se legitima înainte de începerea lucrării.

Vă rugăm să facilitați accesul lucrătorilor în casa scării sau pe proprietatea dumneavoastră, în condițiile de mai sus, în vederea executării lucrărilor în bune condiții.

Reamintim că, potrivit prevederilor Ordinului ANRE nr. 235/2019 privind Regulamentul de furnizare a energiei electrice la clienții finali - Art. 31 clientul final are obligația de a permite „accesul reprezentantului operatorilor de distribuție în scopul de a presta activitatea (...) de a monta, sigila, întreține, verifica, înlocui sau citi indexul grupului de măsurare, precum și de a menține” echipamentele aflate în gestiunea DEER, amplasate pe proprietatea clientului final. Conform Ordinului ANRE nr. 90/2015, operatorul de distribuție are drept de „acces în incinta unde este amplasat locul de consum al utilizatorului, pentru verificarea grupurilor de măsurare”.

Ne cerem scuze pentru eventualele neplăceri cauzate pe parcursul desfășurării lucrărilor şi vă mulțumim pentru înțelegere.

**IMPORTANT !**

Recomandăm consumatorilor să permită accesul în scara blocului sau pe proprietate doar acelor persoane care prezintă legitimație de serviciu și/sau împuternicire din partea Distribuție Energie Electrica Romania.

Echipele vor respecta masurile antiCovid-19!

!!Alte detalii legate de SMI (sisteme de masurare inteligenta a energiei electrice) se regasesc si la sectiunea INFORMATII UTILE.

**Lista localităților in care se vor înlocui contoarele clasice cu contoare inteligente de energie electrica in județul Bistrita-Nasaud:**

|  |  |
| --- | --- |
| **Nr. Crt** | **Denumire Localitate** |
| 1 | SARATA |
| 2 | COLIBITA |
| 3 | TAGSOR |
| 4 | CICEU-POIENI |
| 5 | DOBRIC |
| 6 | CICEU-CORABIA |
| 7 | NETENI |
| 8 | REBRISOARA |
| 9 | RODNA |
| 10 | SIEU ODORHEI |
| 11 | SINMIHAIU DE CIMPIE |
| 12 | TELCIU |
| 13 | URMENIS |
| 14 | ZAGRA |

**Serviciul PR & COMUNICARE DEER**

Distribuţie Energie Electrică Romania (DEER), parte a Grupului Electrica, este cel mai important operator național de distribuţie a energiei electrice care acoperă 18 judeţe din trei zone geografice, reprezentând 40,7% din teritoriul României.

Compania își desfășoară activitatea în județele Alba, Bihor, Bistrița-Năsăud, Brașov, Brăila, Buzău, Cluj, Covasna, Dâmbovița, Galați, Harghita, Maramureș, Mureș, Prahova, Satu Mare, Sibiu, Sălaj și Vrancea, având o arie de operare de 97.196 kilometri pătrați.

Cu o tradiție de peste 120 de ani, DEER oferă servicii pentru peste 3,8 milioane de utilizatori, prin intermediul unei rețele de distribuție de aproximativ 198.988 kilometri.

Mai multe informații despre DEER pot fi găsite pe platforma [www.distributie-energie.ro](http://www.distributie-energie.ro) și pe pagina de Facebook **Distributie Energie Electrica Romania**.